กินยาคุมหมดไปวันที่ 21 กินชนิด 21 เม็ด มีเพศสัมพันธ์วันที่ 22 ไม่ได้ป้องกัน ถ้าหากจะเลิกกินยาคุม สามารถเลิกกินได้เลย หรือต้องต่ออีก 1 แผง มีปัญหาน่ำหนักตัวเพิ่มขึ้น ออกกำลังกายประจำแต่น้ำหนักไม่ลง จะกลับมาใช้ถุงยางอนามัย ขอบล่วงหน้านะคะ
สวัสดีค่ะ หากทานยาคุมกำเนิดเม็ดที่ 21 ในวันที่ 21 และมีเพศสัมพันธ์ในวันที่ 22 โอกาสที่จะตั้งครรภ์นั้นถือว่าน้อยอย่างยิ่งและหากต้องการหยุดทานยาคุมกำเนิด สามารถที่จะหยุดทานได้เลย ไม่จำเป็นต้องทานยาต่อแต่อย่างใดสำหรับการใช้ถุงยางอนามัยนั้น จะมีประสิทธิภาพน้อยกว่าการทานยาคุมกำเนิด โดยมีโอกาสตั้งครรภ์ได้ตั้งแต่ 2%-18%ส่วนการมีน้ำหนักตัวเพิ่มขึ้นนั้น ส่วนใหญ่ไม่ได้เป็นผลจากยาคุมกำเนิด แต่เป็นจากการทานอาหารปริมาณมากเกินความต้องการของร่างกาย รวมถึงทานแต่อาหารในกลุ่มแป้ง น้ำตาลและไขมันในสัดส่วนมากเกินไปค่ะ ดังนั้นหากต้องการลดน้ำหนัก นอกจากการออกกำลังกายแล้ว ต้องลดปริมาณอาหารที่ทานในแต่ละวัน เลือกทานอาหารในสัดส่วนที่ถูกต้อง ลดอาหารจำพวกแป้ง น้ำตาลและไขมัน ซึ่งส่วนใหญ่ก็คือขนมและน้ำหวานทุกชนิดค่ะ